VIII 
Igitur socium desideranti operis, qui ex libris 
editis diagnoses et synonyma specierum hucusque 
enumeratarum extraheret atque ex schedis meis eas, 
quas ipse diuturno horum vegetabilium usu aut 
primus descripseram aut novis observationibus illu- 
straveram, in ordinem redigeret atque commode 
exscriberet, sors mihi obtulit Pauckertum, nunc 
Pharmacopolam Treuenbrietzensem, tunc temporis 
autem Vratislaviae commorantem, qui huius plan- 
tarum familiae studio ductus operam suam est pol- 
licitus et maximam partem eorum, quae ad pro- 
positum meum necessaria videbantur, horis subse- 
civis pro viribus praeparavit. Et si quid est in 
isto principio, quod libri huius conscribendi ratio- 
nem a me initam commendare possit lectoribus 
laudeque dignum videri, sane huius laudis praeci- 
pua pars Pauckerto debetur; ego etenim multis 
gravioribusque eodem tempore obrutus negotiis 
opus hoc, etiamsi, uti tum animus erat, promtum 
esset effectu aut certe non arduum, vix aggressurus 
fuissem. 
Quae modo de operis huius primis lineis ad 
humiliora effectuque  faciliora spectantibus dixi, 
iam exponenda sunt. 
In rebus humanis ea tantummodo, quae iusto 
debitoque sibi tempore fiunt, ad veram vitam per- 
venire et usum praesentem gratumque hominibus 
